கேள்வி: சக்தெங் காட்டுயிர் காப்பகம் - சீனா உரிமை கொண்டாடுதல் பற்றி விளக்கவும்.
பதில்: உலக சுற்றுச்சூழல் ஆதரவுக் குழுவின் 58-ஆவது கூட்டத்தில், பூட்டானில் இருக்கும் சக்தெங் காட்டுயிர் காப்பகத்திற்கு நிதியுதவி அளிக்க முன்மொழியப்பட்டபோது, சக்தெங் காட்டுயிர் காப்பகப் பகுதி எல்லைப் பிரச்சினைக்கு உட்பட்ட பகுதி என சீனா கூறி, பூட்டானுக்கு நிதியுதவி வழங்க எதிர்ப்பு தெரிவித்தது. இக்கூட்டத்தில் சீனாவுக்கு நேரடி பிரதிநிதி இருந்தாலும், பூட்டானுக்கான பிரதிநிதி இல்லை. ஆகவே பூட்டானின் பிரதிநிதியாக இந்திய ஆட்சிப் பணி அதிகாரி அபர்ணா சுப்ரமணி வாதிட்டார். சக்தெங் சரணாலய விவகாரத்தில் சீனா எதிர்ப்பு தெரிவிக்கும் நிலையில், பூட்டானின் நிலைப்பாட்டை கேட்காமல் முடிவுக்கு வரக்கூடாது என அபர்ணா சுப்ரமணி தெரிவித்தார். இதைத்தொடர்ந்து, அபர்ணா சுப்ரமணிக்கு பூட்டான் அரசு அனுப்பிய குறிப்பில், “சக்தெங் வனவிலங்கு சரணாலயம் பூட்டானின் இறையாண்மை எல்லைக்கு உட்பட்ட பகுதி” என உறுதிபட தெரிவித்தது. சீனாவின் எல்லை உரிமைகோரலை பூட்டான் மறுத்ததை தொடர்ந்து சக்தெங் காட்டுயிர் காப்பாக்த்திற்கு நிதியுதவி அளிக்க ஒப்புக்கொள்ளப்பட்டது.[https://zeenews.india.com/world/now-china-calls-bhutans-sakteng-wildlife-sanctuary-disputed-area-2292718.html Now, China calls Bhutan's Sakteng Wildlife Sanctuary ‘disputed area’][https://tamil.samayam.com/latest-news/international-news/bhutan-rejects-chinas-territorial-claims-after-china-contended-bhutans-territory/articleshow/76706365.cms ‘அது எங்களோட இடம்’... பூட்டானிடம் வம்பிழுக்கும் சீனா!][https://www.dinamalar.com/news_detail.asp?id=2567644 எல்லைப் பிரச்சனை: இந்தியாவை தொடர்ந்து பூடானிலும் அத்துமீறும் சீனா]